**Ministru kabineta noteikumu projekta**

**“Būvniecības valsts kontroles biroja sniegto maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Ministru kabineta noteikumu projektā “Būvniecības valsts kontroles biroja sniegto maksas pakalpojumu cenrādis” (turpmāk - *noteikumu projekts*) ir noteikts Būvniecības valsts kontroles biroja (turpmāk – Birojs) cenrādis būvspeciālistu patstāvīgās prakses uzraudzībai un kompetences novērtēšanai būvekspertīzes specialitātē, tajā skaitā arī to būvspeciālistu, kuri ir īslaicīgo pakalpojumu sniedzēji.**  **Projekts stājas spēkā vispārējā kārtībā.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Būvniecības likuma 6.panta septīto daļu Būvniecības valsts kontroles birojs piešķir patstāvīgās prakses tiesības šā likuma [13.panta](https://likumi.lv/ta/id/258572#p13) trešās daļas 5.punktā noteiktajā specialitātē (t.i., būvekspertīze), kā arī veic patstāvīgās prakses uzraudzību.  Noteikumu projekts izstrādāts, pamatojoties uz:  1) Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu;  2) Būvniecības likuma 5.panta pirmās daļas 4.punkta „e” apakšpunktā Ministru kabinetam doto pilnvarojumu izdot noteikumus būvspeciālistu kompetences novērtēšanas un patstāvīgās prakses uzraudzības jomā, nosakot maksas pakalpojumu apmēru, maksāšanas kārtību un saņemto līdzekļu izmantošanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 20.martā pieņēma Ministru kabineta noteikumus Nr.169 *“Būvspeciālistu kompetences novērtēšanas un patstāvīgās prakses uzraudzības noteikumi”* (turpmāk – *Noteikumi Nr.169*), kas aizstāja Ministru kabineta 2014.gada 7.oktobra noteikumus Nr.610 *“Būvspeciālistu kompetences novērtēšanas un patstāvīgās prakses uzraudzības noteikumi”* (turpmāk – *Noteikumi Nr.610*).  Saskaņā ar *Noteikumu Nr.169* 2.2.apakšpunktu būvspeciālistu kompetences novērtēšanu un patstāvīgās prakses uzraudzību veic Birojs atbilstoši Būvniecības likuma 6.panta septītajai daļai, kurā noteikts, ka Birojs piešķir patstāvīgās prakses tiesības, kā arī veic patstāvīgās prakses uzraudzību būvekspertīzes specialitātē. Saskaņā ar Būvniecības likuma 13.panta 13.daļu minēto funkciju nevar deleģēt privātpersonai Valsts pārvaldes iekārtas likumā noteiktajā kārtībā.  Profesionāla un kvalitatīva būvekspertīze ir priekšnoteikums drošai un kvalitatīvai būvniecībai. Būvekspertīze savlaicīgi ļauj novērst kļūdas, kas var radīt apdraudējumu personu dzīvībai, veselībai un īpašumam. Ņemot vērā minētās funkcijas nozīmīgumu, likumdevējs, nosakot likumā pienākumu izveidot Būvniecības valsts kontroles biroju un nododot tam būvspeciālistu kompetences novērtēšanu un patstāvīgās prakses uzraudzību būvekspertīzes specialitātē, jau ir izvērtējis, vai šo funkciju ir pieļaujams nodot privātpersonām. Būvekspertīzes mērķis ir sniegt izvērtējumu par būvprojekta tehniskā risinājuma atbilstību normatīvo aktu un tehnisko noteikumu prasībām vai strīdu gadījumā   novērtētu veikto būvdarbu kvalitāti vai būves atbilstību normatīvo aktu prasībām vai būvprojektam. Proti, būvekspertīzes uzdevums ir veikt kontroli pār citu būvspeciālistu veikto darbu. Būvekspertīzes specialitātē sertifikātu iegūst būvspeciālisti, kuriem jau ir būvprakses sertifikāts un kuru patstāvīgās prakses tiesības pēc sertifikāta iegūšanas arhitektūras jomā vai būvniecības jomā projektēšanas, būvuzraudzības vai būvdarbu vadīšanas specialitātē ir vismaz septiņi gadi, līdz ar to būvspeciālistu kompetenču, prasmju un zināšanu līmenim jābūt augstākam un ir nepieciešama padziļinātāka un komplicētāka zināšanu un prasmju pārbaude. Tāpēc likumdevējs, nododot minēto funkciju Būvniecības valsts kontroles birojam, jau ir izvērtējis visus šī jautājuma aspektus un rezultātā Būvniecības likumā tieši noteicis, ka būvspeciālista kompetences novērtēšanu un patstāvīgās prakses uzraudzību būvekspertīzes specialitātē netiek deleģēta privātpersonām Valsts pārvaldes iekārtas likumā noteiktajā kārtībā.  Līdz 2018.gada 31.decembrim Birojs sertificēšanas maksas pakalpojumus sniedza saskaņā ar Ministru kabineta 2016.gada 15.jūlija noteikumiem Nr.461 “Būvniecības valsts kontroles biroja sniegto maksas pakalpojumu cenrādis”.  Ņemot vērā, ka *noteikumu projekts* paredz jaunu **cenrādi būvspeciālistu patstāvīgās prakses uzraudzībai un kompetences novērtēšanai būvekspertīzes specialitātē, tad minētie Ministru kabineta noteikumi** līdz ar *noteikumu projekta* spēkā stāšanās brīdi **ir jāatzīst par spēku zaudējušiem.**  *Spēkā esošais cenrādis* ir izstrādāts, ņemot vērā *Noteikumus Nr.610,* uzraudzībā iekļaujot tikai sūdzību izskatīšanu un vispārējas plānveida pārbaudes. Ņemot vērā, ka saskaņā ar *Noteikumiem Nr.169* un Ekonomikas ministrijas 2018. gada 23.augusta rīkojumu Nr. 2.17-1/2018/52 *“Par vadlīniju un prasību apstiprināšanu būvspeciālistu kompetences pārbaudes iestādēm un to publiskošanu”* (turpmāk – *Vadlīnijas*) būtiski ir pieaugušas prasības būvspeciālistu **uzraudzībai un kompetences novērtēšanai,** tajā skaitā iekļaujot arī padziļinātas plānveida pārbaudes, *spēkā esošais cenrādis* bija jāpārskata pēc būtības, jo no jaunajām prasībām izriet, ka būtiski pieaugs arī uzraudzības un kompetences novērtēšanas izmaksas. Kamēr sertificēšanas maksas pakalpojumu cenas ir noteiktas *spēkā esošajā cenrādī*, Birojs nespēs pilnvērtīgi veikt būvspeciālistu uzraudzību. Līdz ar to *noteikumu projekta* stāšanās spēkā ir būtisks priekšnosacījums **valsts pārvaldes uzdevuma – būvspeciālistu uzraudzības izpildei.**  **Biroja** **maksas pakalpojumos ietilpst:**   1. sākotnējā kompetences novērtēšana būvspeciālista sertifikāta saņemšanai **150 *euro*** apmērā, kas noteikta *Noteikumu Nr.169* 65.1.apakšpunktā; 2. būvspeciālistu uzraudzība saskaņā ar *Noteikumu Nr.169* 65.2.1.apakšpunktu (pakalpojuma maksu noteiks ar šo *noteikumu projektu*); 3. papildus sertificēšanas maksas pakalpojumiem saskaņā ar *Noteikumu Nr.169* 65.3.apakšpunktu, kuros ietilpst *kompetenču, prasmju un zināšanu līmeņa novērtēšana* saskaņā ar šo noteikumu 48.5.apakšpunktu (pakalpojuma maksu noteiks ar šo *noteikumu projektu*).   Saskaņā ar Pievienotās vērtības nodokļa likuma 3.panta astoto daļu publiskas personas neuzskata par nodokļu maksātājiem attiecībā uz tām darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Līdz ar to būvspeciālistu kompetences novērtēšanas, patstāvīgās prakses uzraudzības maksai **pievienotās vērtības nodokli** nepiemēro.  **Uzraudzības izmaksu aprēķins**  Uzraudzības izmaksu aprēķinos ņemts vērā Biroja, kas veic būvniecības jomas būvspeciālistu kompetences novērtēšanu un profesionālās darbības uzraudzību būvekspertīzes specialitātē, iesniegtais aprēķins.  **Būvspeciālistu uzraudzības izmaksas**  Būvspeciālistu uzraudzības ietvaros būvspeciālisti katru gadu veic maksājumu par katru aktīvo sertifikātu (darbības sfēru). Būvspeciālistu reģistrā 2018.gada 13.decembrī ir reģistrētas 126 aktīvas būvniecības jomas būvspeciālistu sertifikātu darbības sfēras būvekspertīzes specialitātē. Uzraudzības maksu uz vienu būvspeciālistu aprēķina, ņemot vērā vidējās tiešās un netiešās būvspeciālistu uzraudzības izmaksas.  Būvspeciālistu uzraudzības ietvaros veic šādas darbības:   * 1. saskaņā ar *Noteikumu Nr.169* 46.punktu *kompetences pārbaudes iestādēm* katru gadu ir jāpārbauda, vai visi būvspeciālisti ir izpildījuši šo noteikumu 44.5., 44.6. un 44.7.apakšpunktā minētos pienākumus, kas iekļauj aktuālās informācijas ievadīšanu būvspeciālistu reģistrā un patstāvīgās prakses uzraudzības gada maksas veikšanu. Šajā pārbaudē katru gadu tiek pārbaudīti visi būvspeciālisti (turpmāk – *100% pārbaude*);   2. saskaņā ar Būvniecības likuma 9.1 daļu *kompetences pārbaudes iestādēm* ne retāk kā reizi piecos gados pēc būtības ir jāpārbauda būvspeciālista iesniegtā informācija par patstāvīgo praksi, izglītību, apgūtajām profesionālās pilnveides programmām un citiem kompetenci paaugstinošiem pasākumiem sertifikātā norādītajā jomā. Šajā pārbaudē katru gadu tiek pārbaudīti 20% no kopējā būvspeciālistu skaita (turpmāk – *20% pārbaude*);   3. saskaņā ar Būvniecības likuma 9.1 daļas 3.punktu un *Noteikumu Nr.169* 47.punktu *kompetences pārbaudes iestādēm* ir jāizvērtē par būvspeciālistiem saņemtās sūdzības (turpmāk – *sūdzību izvērtēšana*);   4. saskaņā ar *Vadlīnijām* *kompetences pārbaudes iestādēm* plānveidīgi, balstoties uz risku analīzi ir jāveic padziļināta pārbaude 1% būvspeciālistu, no kopējā būvspeciālistu skaita katrā darbības sfērā (turpmāk – *1% pārbaude*);   **Uzraudzība**  *1****.****tabula*  **Būvspeciālistu uzraudzības tiešo izmaksu aprēķins**   |  |  |  |  |  |  |  | | --- | --- | --- | --- | --- | --- | --- | | N.p.k. | Pārbaudes Nosaukums | gadījumu skaits gadā | stundas likme (*euro*) | | stundu skaits | kopā (*euro*) | | 1 | *100% pārbaude* | 126 | 10 | | 2 | 2520 | | 2 | *20% pārbaude* | 25 | 40 | | 5 | 5000 | | 3 | *Sūdzību izvērtēšana* | 15 | 40 | | 16 | 9600 | | 4 | *1% pārbaude* | 1 | 40 | | 40 | 1600 | | 5 | Juridiskie pakalpojumi | 10 | 10 | | 6 | 600 | | 6 | Izbraukums | 2 | 40 | 4 | | 320 | | **Kopā tiešās izmaksas (*euro*)** | | | | | | **19 640** | | **Kopā tiešās izmaksas uz 1 būvspeciālistu (*euro*)** | | | | | | **156,00** |  1. *100% pārbaudē* informācija nav pārbaudīta pēc būtības, līdz ar to šo pārbaudi var veikt administratīvais personāls. Ja pārbaudes laikā konstatē, ka būvspeciālists nav izpildījis kādu no minētajiem pienākumiem, *kompetences pārbaudes iestādei* ir jāpieprasa šī pienākuma izpilde*. Kompetences pārbaudes iestādes* norāda, ka vidējā administratīvā personāla atlīdzība ieskaitot nodokļu maksājumus ir 10 *euro* stundā,; 2. *20% pārbaudi* veic, komunicējot ar pārbaudāmo būvspeciālistu – informējot par pārbaudi un nepieciešamības gadījumā pieprasot iesniegt papildus informāciju, kā arī nepieciešamības gadījumā *kompetences pārbaudes iestādes* ekspertu komisijai veicot pārrunas ar pārbaudāmajiem būvspeciālistiem. Ņemot vērā, ka šajā pārbaudē ir jāizvērtē būvspeciālistu iesniegtie dokumenti pēc būtības, kā arī šīs pārbaudes laikā, uz risku analīzi balstoties, atlasa būvspeciālistus padziļinātai pārbaudei. *20% pārbaudi* atbilstošā kvalitātē var veikt tikai *kompetences pārbaudes iestādes* eksperti, kuri atbilst *Noteikumu Nr.169* 20.punkta prasībām. *Kompetences pārbaudes iestādes* norāda, ka vidējā eksperta atlīdzība ieskaitot nodokļu maksājumus ir 40 *euro* stundā; 3. Ņemot vērā *kompetences pārbaudes iestāžu* līdzšinējo pieredzi *sūdzību izvērtēšanā*, sūdzību skaits gadā sastāda vidēji 12% no kopējā būvspeciālistu skaita. *Sūdzību izvērtēšanā* ir jāizvērtē sarežģītas situācijas, atsevišķos gadījumos vienlaicīgi iesaistot vairākus būvniecības ekspertus, kā arī apsekojot būves, par kurām ir saņemtas sūdzības. Līdz ar to sūdzību izskatīšanu pēc būtības var veikt tikai veic *kompetences pārbaudes iestāžu* eksperti. 4. *1% pārbaudē* padziļināti pārbauda būvspeciālisti katrā jomā. Būvprojektu vai būves ekspertīzes jomās būvspeciālistiem pēc nejaušības principa izvēlas vienu pārskata periodā izstrādātu būvprojektu vai būves ekspertīzi, kurai pēc būtības pārbauda atbilstību normatīvo aktu prasībām, veicot arī būtisko raksturlielumu aprēķinu pārbaudi. *1% pārbaudi* pēc būtības var veikt tikai *kompetences pārbaudes iestādes* eksperti.   Būvspeciālistu uzraudzības ietvaros minēto darbību veikšanas tiešās izmaksas uz vienu būvspeciālistu ir **156,00** *euro*.  *2****.****tabula*  **Būvspeciālistu uzraudzības netiešo izmaksu aprēķins**   |  |  |  | | --- | --- | --- | | N.p.k. | Nosaukums | Izmaksu apjoms gadā *(euro)* | | 1 | Telpu īre un uzturēšanas izdevumi (ieskaitot komunālos, un apsaimniekošanas maksājumus) | 1469 | | 2 | Administrācijas izmaksas | 240 | | 3 | Sakaru pakalpojumi | 378 | | 4 | Iekārtas, inventāra un aparatūras remonts, tehniskā apkalpošana | 129,6 | | 5 | Administrācijas izdevumi (prese, ūdens, darba drošība) | 162 | | 6 | Izdevumi par kvalifikācijas paaugstināšanu | 387 | | 7 | Akreditācijas izmaksas | 2387 | | 8 | Biroja preces | 140,4 | | 9 | Inventārs | 54 | | 10 | Informācijas sistēmas uzturēšana | 1764 | | 11 | Transporta izmaksas | 74,40 | | **Kopā netiešās izmaksas (*euro*)** | | **7185,4** | | **Kopā uz 1 būvspeciālistu (*euro*)** | | **57,00** |   Netiešo izmaksu aprēķinā ņemti vērā Biroja iesniegtie aprēķini, aprēķinot vidējās netiešās izmaksas kalendārajā gadā.  Aprēķinātas arī izmaksas, kuras saistītas ar telpu uzturēšanu, pasta un kancelejas izdevumiem, IT un programatūras uzturēšanas izmaksas.  Akreditācijas izmaksas iekļautas, jo *kompetences pārbaudes iestādēm* ir jābūt spēkā esošai akreditācijai nacionālajā akreditācijas institūcijā kā personu sertificēšanas institūcijai saskaņā ar normatīvajiem aktiem par atbilstības novērtēšanu vai akreditācijai citas Eiropas Savienības dalībvalsts akreditācijas institūcijā.  Birojāvidēji ir nodarbināti 43 eksperti, līdz ar to Birojam regulāri (katru gadu) ir jānodrošina šo ekspertu kvalifikācijas celšanas kursi.  Būvspeciālistu uzraudzības ietvaros minēto darbību veikšanas netiešās izmaksas uz vienu būvspeciālistu sastāda 57,00 *euro*.  *3****.****tabula*  **Būvspeciālistu uzraudzības izmaksu kopsavilkums**   |  |  | | --- | --- | | Rādītājs (izmaksu veids) | Izmaksu apjoms gadā *(euro)* | | Tiešās izmaksas | 19 640 | | Netiešās izmaksas | 7185,4 | | Pakalpojuma izmaksas kopā | 26825,4 |  |  |  | | --- | --- | | Maksas pakalpojumu vienību skaits gadā | 126 | | **Maksas pakalpojuma izcenojums *(euro)*** | **213,00** |   No aprēķina izriet, ka, lai nosegtu izmaksas par būvspeciālistu uzraudzību, būvspeciālistiem par katru aktīvo darbības sfēru ir jāmaksā 213,00 *euro* gadā.  **Būvspeciālistu uzraudzības izmaksu pieauguma pamatojums.**  *Spēkā esošā cenrāža* vidējā svērtā uzraudzības maksa ir 102 *euro* gadā, kas nozīmē, ka vidējā būvspeciālistu uzraudzības maksa pieaugs par 111 *euro*. Šāds izmaksu pieaugums ir izskaidrojams gan ar tiešo, gan netiešo izmaksu pieaugumu. *Spēkā esošais cenrādis* sastādīts balstoties uz Biroja aprēķiniem, ko veica 2015.gadā.  *Spēkā esošā cenrāža* vidējās svērtās netiešās izmaksas būvspeciālistu uzraudzībai ir 33,00 *euro*, bet *noteikumu projektā* aprēķinātās vidējās netiešās izmaksas ir 57,00 *euro* uz vienu būvspeciālistu, radot 24,00 *euro* lielu pieaugumu. Šāds pieaugums ir pamatojams ar vispārēju cenu un darbinieku atalgojuma pieaugumu kopš 2015.gada.  *Spēkā esošā cenrāža* vidējās svērtās tiešās izmaksas būvspeciālistu uzraudzībai ir 69,00 *euro*, bet *noteikumu projektā* aprēķinātās vidējās tiešās izmaksas ir 156,00*euro* uz vienu būvspeciālistu, radot 87,00 *euro* lielu pieaugumu. *Spēkā esošā cenrāža* būvspeciālistu uzraudzības tiešo izmaksu aprēķins ir norādīts 4.tabulā un salīdzinājums ar *noteikumu projektā* aprēķinātajām izmaksām ir norādīts 5.tabulā.  *4.tabula*  ***Spēkā esošā cenrāža* vidējo tiešo izmaksu aprēķins būvspeciālistu uzraudzībai**   |  |  |  |  |  |  | | --- | --- | --- | --- | --- | --- | | **Tiešās izmaksas** | | | | | | | N.p.k. | Nosaukums | gadījumu skaits gadā | stundas likme, *euro* | stundu skaits | kopā, *euro* | | 1 | *100% pārbaude* | 126 | 10 | 2 | 2520 | | 2 | *20% pārbaude* | 25 | 18,90 | 4 | 1890 | | 3 | *Sūdzību izvērtēšana* | 15 | 22,87 | 12 | 4116,6 | | 4 | *1% pārbaude* | Pārbaude netika veikta | | | | | 5 | Juridiskie pakalpojumi | 5 | 10 | 4 | 200 | | 6 | Izbraukums | Izbraukumi netika veikti | | | | | **Kopā tiešās izmaksas (*euro*)** | | | | | **8726,6** | | **Kopā tiešās izmaksas uz 1 būvspeciālistu (*euro*)** | | | | | **69,00** |   *5.tabula*  **Spēkā esošā cenrāža un noteikuma projekta būvspeciālistu uzraudzības tiešo izmaksu salīdzinājums**   |  |  |  |  |  | | --- | --- | --- | --- | --- | | N.p.k. | Nosaukums | *Spēkā esošie cenrāži* izmaksas uz vienu būvspeciālistu, *euro* | *Noteikumu projekts* izmaksas uz vienu būvspeciālistu, *euro* | Izmaksu pieaugums uz vienu būvspeciālistu, *euro* | | 1 | *100% pārbaude* | 20 | 20 | 0 | | 2 | *20% pārbaude* | 15 | 39,68 | 24,68 | | 3 | *Sūdzību izvērtēšana* | 32,67 | 76,19 | 43,52 | | 4 | *1% pārbaude* | 0 | 12,7 | 12,7 | | 5 | Juridiskie pakalpojumi | 1,59 | 4,76 | 3,17 | | 6 | Izbraukums | 0 | 2,54 | 2,54 | | **Kopā tiešās izmaksas uz 1 būvspeciālistu, *euro*** | | **69,00** | **156,00** | **87,00** |   1. *100% pārbaudē* izmaksu pieaugums uz vienu būvspeciālistu nav novērojams.  2. *20% pārbaudē* izmaksu pieaugums uz vienu būvspeciālistu ir 24,68 *euro*. *20% pārbaudi* līdz 2018.gada 31.decembrim veica *kompetences pārbaudes iestādes* darbinieks, kopā ar ekspertu. Ņemot vērā, ka šajā pārbaudē ir jāizvērtē būvspeciālistu iesniegtie dokumenti pēc būtības, kā arī šīs pārbaudes laikā, uz risku analīzi balstoties, atlasa būvspeciālistus padziļinātai pārbaudei, *20% pārbaudi* atbilstošā kvalitātē var veikt tikai Biroja eksperti. *Spēkā esošajos cenrāžos* vidējā eksperta atlīdzība ir 18,9 euro/stundā fiziskām personām un 22,87 *euro*/stundā juridiskām personām, ieskaitot nodokļu maksājumus, bet *kompetences pārbaudes iestādes* norāda, ka eksperti kā būvspeciālisti strādā arī citur, nereti par augstāku atlīdzību nekā 18,9 vai 22,87 *euro*/stundā, līdz ar to šāda atlīdzība nav konkurētspējīga, lai piesaistītu attiecīgos ekspertus. Ņemot vērā iepriekš minēto *kompetences pārbaudes iestādes* norāda, ka 2018. gadā vidējā ekspertu atlīdzība bija 40 *euro*/stundā, ieskaitot nodokļu maksājumus. *Kompetences pārbaudes iestādes* norāda, ka, lai pilnvērtīgi veiktu šo pārbaudi, papildus informācijas pārbaudēm Būvniecības informācijas sistēmā, ekspertu komisijai ir nepieciešams arī intervēt pārbaudāmos būvspeciālistus. Kā arī *20% pārbaudē* papildus, uz *kompetences pārbaudes iestādē* noteiktu risku analīzi balstoties, ir jāatlasa būvspeciālisti, par kuriem veiks padziļinātu – *1% pārbaudi*, līdz ar to pieaug arī šīs pārbaudes veikšanas laiks;  3. *Sūdzību izvērtēšanas*, juridisko pakalpojumu un izbraukumu kopējais izmaksu pieaugums uz vienu būvspeciālistu ir 49,23 *euro*. *Spēkā esošo cenrāžu* aprēķinos ir norādīts, ka juridiskie pakalpojumi galvenokārt ir nepieciešami sūdzību izskatīšanai. Laikā no 2015.-2018.gadam vidējais saņemtais sūdzību skaits gadā ir gandrīz 12% no kopējā būvspeciālistu aktīvo darbības sfēru skaita, līdz ar to *noteikumu projektā* būtiski pieaug kopējās *sūdzību izvērtēšanas* izmaksas;  4. *1% pārbaudes* kopējais izmaksu pieaugums uz vienu būvspeciālistu ir 12,7 *euro*, jo *spēkā esošajos cenrāžos* šāda pārbaude nav paredzēta.  **Kompetenču, prasmju un zināšanu līmeņa novērtēšana**  Birojs norāda, ka *kompetenču, prasmju un zināšanu līmeņa novērtēšanai* nosaka rakstisku eksāmenu, kas ietver 30 jautājumus, no kuriem 30% jautājumu ir attiecināmi uz būvekspertīzes normatīvā regulējuma un standartu pārzināšanu, savukārt 70% - uz nozarē nepieciešamo kompetenču pārbaudi atbilstoši būvekspertīzes specialitātei. *Kompetenču, prasmju un zināšanu līmeņa novērtēšanas* pārbaudes nenokārtošanas gadījumā būvspeciālistiem aptur būvprakses sertifikātu, liedzot iespēju sniegt pakalpojumus reglamentētajā sfērā. Eksāmena vērtēšanā piedalās vismaz divi *kompetences pārbaudes iestādes* eksperti, kuri atbilst *Noteikumu Nr.169* 20.punkta prasībām.  Biroja pieredze līdz 2018.gada 31.decembrim bija tāda, ka *kompetences novērtēšanas eksāmenu*, katru gadu kārto 1% no kopējā būvspeciālistu skaita, bet ņemot vērā, ka *Noteikumos Nr.169* un *Vadlīnijās* ir noteiktas papildus darbības uzraudzībai, *kompetences pārbaudes iestādes* prognozē, ka pārbaudes eksāmenu katru gadu kārtos divas reizes vairāk, jeb 2% no kopējā būvspeciālistu skaita – 2 būvspeciālisti.  *6****.****tabula*  **Būvspeciālistu kompetenču, prasmju un zināšanu līmeņa novērtēšanas tiešo izmaksu aprēķins**   |  |  |  |  |  | | --- | --- | --- | --- | --- | | Rādītājs *(izmaksu veids)* | Gadījumu skaits | Stundu likme  *(euro/h)* | Plānotais laika ieguldījums pakalpojuma sniegšanai (h) | Izmaksu apjoms gadā  *(euro)* | | Ekspertu atalgojums | 2 | 40 | 3 | 240 | | Eksāmena organizēšana | 2 | 10 | 4 | 80 | | **Kopā tiešās izmaksas (*euro*)** | | | | **320** | | **Kopā tiešās izmaksas uz 1 būvspeciālistu (*euro*)** | | | | **160** |   Tiešo izmaksu aprēķinā iekļauts ekspertu atalgojums *kompetenču, prasmju un zināšanu līmeņa novērtēšanas eksāmena* vērtēšanai, ir 40 *euro* stundā ieskaitot nodokļu maksājumus. Kā arī administratīvā personāla izmaksas *kompetenču, prasmju un zināšanu līmeņa novērtēšanas* eksāmena *organizēšanai,* kas vidēji sastāda 10 *euro* stundā, ieskaitot nodokļu maksājumus.  *Kompetenču, prasmju un zināšanu līmeņa novērtēšanas eksāmena* komisijā ir vismaz divi eksperti, kuri pārbauda būvspeciālista rakstiski sniegtās atbildes uz eksāmena jautājumiem.  *Kompetenču, prasmju un zināšanu līmeņa novērtēšanas eksāmena* tiešās izmaksas uz vienu būvspeciālistu sastāda 160 *euro*.  **Netiešās izmaksas**  *7****.****tabula*  **Būvspeciālistu kompetenču, prasmju un zināšanu līmeņa novērtēšanas netiešo izmaksu aprēķins**   |  |  | | --- | --- | | Rādītājs (izmaksu veids) | Izmaksu apjoms gadā *(euro)* | | Telpu īre un uzturēšanas izdevumi (ieskaitot komunālos, un apsaimniekošanas maksājumus) | 147 | | Administrācijas izmaksas | 24 | | Sakaru pakalpojumi | 37,8 | | Iekārtas, inventāra un aparatūras remonts, tehniskā apkalpošana | 13 | | Administrācijas izdevumi (prese, ūdens, darba drošība) | 16,2 | | Izdevumi par kvalifikācijas paaugstināšanu | 37,8 | | Biroja preces | 14,04 | | Inventārs | 5,4 | | **Kopā netiešās izmaksas (*euro*)** | **295,24** | | **Kopā uz 1 būvspeciālistu (*euro*)** | **148,00** |   Netiešo izmaksu aprēķinā ņemti vērā *kompetences pārbaudes iestāžu* iesniegtie aprēķini, aprēķinot vidējās netiešās izmaksas uz vienu *kompetences pārbaudes iestādi*. *Kompetenču, prasmju un zināšanu līmeņa novērtēšanas eksāmena* netiešo izmaksu pozīcijas sakrīt ar būvspeciālistu uzraudzības netiešajām izmaksām. Netiešās izmaksas ir aprēķinātas ņemot vērā proporcionālo Biroja darba noslodzi, sniedzot attiecīgo pakalpojumu, jo saņem samaksu arī par būvspeciālistu uzraudzību un sākotnējo būvspeciālistu kompetences novērtēšanu.  *8****.****tabula*  **Būvspeciālistu *kompetenču, prasmju un zināšanu līmeņa novērtēšanas* izmaksu kopsavilkums**   |  |  | | --- | --- | | Rādītājs (izmaksu veids) | Izmaksu apjoms gadā *(euro)* | | Tiešās izmaksas | 320 | | Netiešās izmaksas | 295,24 | | Pakalpojuma izmaksas kopā | 615,24 |  |  |  | | --- | --- | | Maksas pakalpojumu vienību skaits gadā | 2 | | **Maksas pakalpojuma izcenojums *(euro)*** | **308,00** |   No aprēķina izriet, ka lai nosegtu *kompetenču, prasmju un zināšanu līmeņa novērtēšanas eksāmena* izmaksas tā cenai ir jābūt 308,00 *euro* no vienas personas par eksāmenu.  **Būvspeciālistu kompetenču, prasmju un zināšanu līmeņa novērtēšanas izmaksu pieauguma pamatojums.**  *Spēkā esošajos cenrāžos* vidējā būvspeciālistu *kompetenču, prasmju un zināšanu līmeņa novērtēšanas* eksāmena cena ir 231,45 *euro*, kas nozīmē, ka šī pakalpojuma cena pieaugs par 76,55 *euro*. Šāds izmaksu pieaugums ir pamatojams ar ekspertu stundas likmes pieaugumu, kā arī saskaņā ar *Vadlīnijām* ir izvirzītas papildus prasības kompetences novērtēšanas eksāmenam. Būtiskākā prasība ir tāda, ka kompetences novērtēšanas eksāmens nevar būt tests ar dotiem atbilžu variantiem, kādu līdz 2018.gada 31.decembrim piemēroja gandrīz visas *kompetences pārbaudes iestādes*. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Birojs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | *Noteikumu projekts* ir attiecināms uz:   1. būvspeciālistiem, kuri vēlas iegūt patstāvīgās prakses tiesības būvekspertīzes specialitātē; 2. būvspeciālistiem, kuri ir ieguvuši patstāvīgās prakses tiesības būvekspertīzes specialitātē.   Uz 2018.gada 13.decembri būvekspertīzē sertificēto personu darbības sfēru skaits ir 126 (vienam būvspeciālistam var būt vairākas darbības sfēras). |
| 2. | Tiesiskā regulējuma ietekme uz tautsaimniecību un administratīvo slogu | *Noteikumu projekta* tiesiskā regulējuma finansiālā ietekme attieksies uz personām, kurām jau ir iegūts būvspeciālista sertifikāts.  Ik gadu plānotais darbības sfēru skaits, kam jāveic uzraudzība – 126 darbības sfērās.  Publiskā pakalpojuma aprēķins:  - “uzraudzības maksa” par vienu darbības sfēru, vienai personai – 213 *euro*;  - “kompetenču, prasmju un zināšanu līmeņa novērtēšana” par vienu eksāmenu vienam būvspeciālistam – 308,00 *euro*.  Maksas pakalpojumu izcenojumu aprēķiniem tika izmantota Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktā metodika. |
| 3. | Administratīvo izmaksu monetārs novērtējums | *Noteikumu projekts* šo jomu neskar |
| 4. | Atbilstības izmaksu monetārs novērtējums | *Noteikumu projekts* šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Noteikumu projekts* šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 20 000 | 0 | 20 000 | 0 | 20 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 20 000 | 0 | 20 000 | 0 | 20 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 20 000 | 0 | 20 000 | 0 | 20 000 | 0 | 0 |
| 2.1. valsts pamatbudžets | 20 000 | 0 | 20 000 | 0 | 20 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  | | | | | | |
| 8. Cita informācija | Noteikumu projektā paredzēto maksas pakalpojumu cenu pieaugums nerada ietekmi uz ieņēmumu no Būvniecības valsts kontroles biroja sniegto maksas pakalpojumu, kā arī tiem atbilstošu izdevumu apmēru, ņemot vērā, ka iespējams neizpildīsies prognozētais pakalpojumu gadījumu skaits. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Noteikumu projekts* šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Noteikumu projekts* šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | *Noteikumu projekts* šo jomu neskar |
| 2. | Sabiedrības līdzdalība projekta izstrādē | *Noteikumu projekta* izstrādes gaitā ir notikušas konsultācijas ar *kompetences pārbaudes iestādēm*, kuras līdz 2018.gada 31.decembrim veica būvniecības jomas būvspeciālistu kompetences novērtēšanu un profesionālās darbības uzraudzību.  Būvniecības valsts kontroles birojs būvekspertīzes specialitātē sertificētos būvspeciālistus par gaidāmajām izmaiņām Būvniecības valsts kontroles biroja sniegto maksas pakalpojumu cenrādī informēja profesionālās pilnveides seminārā “Ekspertīžu veikšanas metodika: problēmas, izaicinājumi un aktualitātes” 2019.gada 29.martā. Seminārā piedalījās 83 sertificēti būvspeciālisti (t.i. 61% no būvekspertīzes specialitātē sertificētajiem būvspeciālistiem). |
| 3. | Sabiedrības līdzdalības rezultāti | Biroja izmaksu aprēķini par būvspeciālistu uzraudzības un *kompetenču, prasmju un zināšanu līmeņa novērtēšanas* eksāmenu izmaksām.  Ne 2019.gada 29.marta semināra laikā, ne pēc tā no būvekspertīzes specialitātē sertificētajiem būvspeciālistiem iebildumi par Biroja sniegto maksas pakalpojumu cenrādi nav saņemti. |
| 4. | Cita informācija | Informācija par būvspeciālistu kompetences pārbaudes iestādēm ir pieejama Būvniecības informācijas sistēmā[[1]](#footnote-1). Pēc būvniecības jomas būvspeciālistu būvekspertīzes specialitātē sertificēšanas maksas pakalpojumu apstiprināšanas, informācija Būvniecības informācijas sistēmā tiks aktualizēta. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar *noteikumu projektu* netiek paplašinātas iestādei normatīvajos aktos noteiktās funkcijas.  *Noteikumu projekts* neparedz jaunu institūciju izveidi vai esošo institūciju likvidāciju vai reorganizāciju, kā arī *noteikumu projektam* nav ietekmes uz esošo institūciju cilvēkresursiem. |
| 3. | Cita informācija | Nav. |

Ekonomikas ministrs Ralfs Nemiro

Vīza:

Valsts sekretārs Ēriks Eglītis

Kavosa, 67013346

Maija.Kavosa@bvkb.gov.lv

Fomina, 67013343

Kristīne.Fomina@bvkb.gov.lv

Seļezņova, 67013148

Agnija.Seleznova@em.gov.lv

1. https://bis.gov.lv/bisp/registri/buvspecialistu-registrs--2/kompetences-parbaudes-iestazu-maksas-pakalpojumu-cenrazi [↑](#footnote-ref-1)